
ЈАВНИ КОНКУРС

ЗА ПОПУЊАВАЊЕ ИЗВРШИЛАЧКОГ РАДНОГ МЕСТА

У ОПШТИНСКОЈ УПРАВИ ОПШТИНЕ ЖИТОРАЂА
I. Орган у ком се радно место попуњава:

Општинска управа општине Житорађа, ул.Топлички хероји бр.53, Житорађа.

II. Радно место које се попуњава:
-Непосредни извршилац трезора-, радно место систематизовано под редним бројем 5 Одељење за финансије и буџет, привреду и локално-економски развој - Одсек за буџет и финансије, разврстано у звање млађи саветник, број извршилаца 1.
III. Опис послова на радном месту:

Обавља сложене послове који подразумевају примену утврђених метода рада, поступака или стручних техника унатар прецизно одређеног оквира деловања, уз редован надзор непосредног руководиоца и доношење одлука на основу постојеће праксе или општих и појединачних упутстава непосредног руководиоца. Припрема податке и информације које су од значаја за управни поступак, обавља поједине радње у првостепеном управном поступку, води евиденцију предмета из области управног поступка и даје обавештења и информације странкама на основу евиденције о примљеним, обрађеним и експедитованим предметима. Припрема налоге за плаћање и врши унос и реализацију налога кроз електронски систем платног промета. Врши оверу захтева индиректних корисника. Врши обрачун накнада за службено путовање у земљи и иностранству, обрачун накнада одборника и чланова већа, обрачун накнада за рад у Комисијама и саветима, врши израду ППП обрасца, врши сравњење уплаћених доприноса са Пореском управом. Врши проверу достављене документације за плаћање у Централном регистру фактура. Врши квартално усаглашавање са главном књигом трезора, саставља предлоге решења везано за требовање новчаних средстава корисника. Учествује у припреми завршног рачуна директних корисника и информација о завршном рачуну, учествује у изради завршног рачуна консолидованог рачуна трезора локалне власти. Прегледа финансијске извештаје о спроведеним програмима и пројектима који се финансирају из буџета општине, утврђује да ли су буџетска средства наменски коришћена и да ли постоји рачуноводствена документација која указује на наменски утрошак истих, прати и проверава благовременост и адекватност достављања извештаја о спроведеним програмима и пројектима, проверава и анализира садржину достављених извештаја и достављену документацију, обавља послове контроле утрошка буџетских средстава и израђује дописе за евентуалне допуне извештаја/достављање недостајуће документације и појашњења односно акта којима се налаже повраћај буџетских средстава, израђује анализе и извештаје о обављеним контролама и реализацији програма и утрошку средстава, обавештава Одељење за финансије да су носиоци програма којима се задовољавају потребе и интереси грађана у области спорта доставили периодични извештај ради уплата средстава за наредни квартал. Води помоћне књиге основних средстава и аналитичку евиденцију основних средстава; води материјално - финансијско књиговодство и врши хронолошко одлагање за архивирање целокупне документације у вези са финансијско-материјалним пословањем из своје надлежности; врши квартално и годишње усаглашавање главне књиге са помоћним књигама и евиденцијама; учествује у изради завршног рачуна; води евиденцију уговора о закупу и врши фактурисање закупа и других услуга које врши општинска управа; врши ревалоризацију уговорних обавеза и обрачун амортизације и ревалоризације основних средстава; води задужење и раздужење корисника по реверсима и евиденцију ХТЗ опреме; врши усклађивање стања имовине са стварним стањем на основу пописа; предлаже расходе, расходовање имовине и отпис основних средстава. Обавља и друге послове по налогу шефа Одељења и начелника Општинске управе. Одговоран је за законитост послова које обавља, за свој рад одговоран је руководиоцу одељења и начелнику општинске управе.
IV. Услови за запослење на радном месту:
1.Стечено високо образовање у оквиру образовно – научног поља друштвено – хуманистичких наука из научне области економске науке или менаџмента и бизниса на основним академским студијама у обиму од најмање 240 ЕСПБ, мастер академским студијама, мастер струковним студијама, специјалистичким академским студијама специјалистичким струковним студијама, односно на основним студијама у трајању од најмање четири године или специјалистичким студијама на факултету;

2.Положен државни стручни испит;

3.Најмање једна година  радног искуства у струци или најмање пет година проведених у радном односу у органима аутономних покрајина и јединицама локалне самоуправе, у органима градских општина, као и стручним службама и посебним организацијама које оснива надлежни орган аутономне покрајине, јединице локалне самоуправе и градске општине за обављање послова управе;

4.Познавање рада на рачунару (MS Office пакет и интернет). 
5.Држављанство Републике Србије;
6.Пунолетство;
7.Да лицу раније није престајао радни однос у државном органу, органу аутономне покрајине или јединице локалне самоуправе због теже повреде дужности из радног односа;
8.Да лице није правноснажно осуђивано на безусловну казну затвора од најмање шест месеци;
9.Да се против лица не води кривични поступак;
Положен стручни испит за рад у државним органима не представља услов нити предност за заснивање радног односа на радном месту за које је расписан јавни конкурс.
V. Врста радног односа

На радном месту се заснива радни однос на неодређене време.

VI. Место рада
Општинска управа општине Житорађа, Житорађа,  ул. Топлички хероји 53.
VII. Компетенције које се проверавају у изборном поступку

У изборном поступку се проверавају опште функционалне компетенције, посебне функционалне компетенције, понашајне компетенције и мотивација за рад на радном месту.

VIII. Поступак и начин провере компетенција

1) Провера општих функционалних компетенција:

- „Организација и рад органа аутономне покрајине, односно јединице локалнесамоуправе у Републици Србији” – вршиће се путем теста (писмено – електронским тестовима – Служба за управљање кадровима).

- „Пословна комуникација” – вршиће се путем теста (писмено - Служба за управљање кадровима).

-„Дигитална писменост” – вршиће се решавањем задатака (практичнимрадом на рачунару – електронским тестовима - Служба за управљање кадровима).

2) Провера посебних функционалних компетенција:

-Посебна функционална компетенција у области рада провераваће се путем израде есеја(писмено), и то: 

-Посебна функционална компетенција у области рада провераваће се путем израде есеја(писмено), и то: финансијско-материјални послови- буџетски систем Републике Србије; методе и поступке финансијског планирања, анализе и извештавања; терминологију, стандарде, методе и процедуре из области буџетског рачуноводства и извештавања; поступак планирања буџета и извештавање; поступак извршења буџета.

-Посебна функционална компетенција познавање прописа из делокруга радног места провераваће се путем израде есеја(писмено) и то: Закон о буџетском систему, Закон о буџету Републике Србије, Правилник о буџетском рачуноводству, Закон о платама службеника и намештеника у органима у АП и ЈЛС, Закон о локалној самоуправи, Закон о финансирању локалне самоуправе, Закон о планском систему.

3) Провера понашајних компетенција:

Провера понашајних компетенција: управљање информацијама, управљање задацима и остваривање резултата, оријентација ка учењу и променама, изградња и одржавање професионалних односа, савесност и посвећеност и интегритет вршиће се путем интервјуа базираног на компетенцијама.

4) Процена мотивације за рад на радном месту и прихватање вредностијединице локалне самоуправе вршиће се путем разговора са конкурсном

комисијом (усмено).

IX. Достављање доказа при подношењу пријаве

1.Својеручно потписани образац пријаве са биографијом.

2.Уз Пријаву, потписану својеручно са биографијом и наводима о досадашњем радном искуству на конкурс кандидат прилаже сертификате и потврде којим се доказује поседовање тражених компетенција за рад на радном месту. Кандидат може, али и не мора уз пријаву да достави те доказе. Ако их достави, Комисија може кандидата да ослободи провере те компетенције, а ако их не достави Комисија ће проверавати те компетенције у изборном поступку. Ако имате важећи сертификат, потврду или други одговарајући писани доказ о томе да поседујете дигиталне компетенције (знања и вештине о основама коришћења рачунара, основама коришћења интернета, обради текста и табеларним калкулацијама) и желите да на основу њега будете ослобођени тестирања ове компетенције, можете тај доказ, у оригиналу или овереној фотокопији, приложити уз пријавни образац на овај конкурс.
Напомена: Ако не доставите наведени доказ, провера компетенције „дигитална писменост”извршиће се писмено.Ако конкурсна комисија увидом у достављени доказ не буде могла потпуно да оцени да ли је Ваша дигитална писменост на потребном нивоу, позваћемо Вас на тестирање ове компетенције, без обзира на достављени доказ.

X. Докази који се достављају током изборног поступка

Пре завршног разговора са Конкурсном комисијом кандидати су дужни да доставе, у року од 5 радних дана од пријема позива за достављање доказа, следеће доказе:

1) оригинал или оверену фотокопију дипломе којом се потврђује стручна спрема;

2) оригинал или оверену фотокопију доказа о радном искуству у струци (потврде, решења или други акти којима се доказује на којим пословима, са којом стручном спремом и у ком временском периоду је стечено радно искуство);
3) Доказ о чињеници да лицу раније није престајао радни однос у државном органу, органу аутономне покрајине или јединице локалне самоуправе због теже повреде дужности из радног односа;

Сви докази се прилажу у оригиналу или у фотокопији која је оверена код јавногбележника (у изузетним случајевима, у градовима и општинама у којима нисуименовани јавни бележници, приложени докази могу бити оверени у основнимсудовима, судским јединицама, пријемним канцеларијама основних судова, односно општинским управама као поверени посао).
Као доказ се могу приложити и фотокопије докумената које су оверене пре 1.марта 2017. године у основним судовима, односно општинским управама.
Фотокопије докумената које нису оверене од стране надлежног органа неће се разматрати.

Напомена: Орган, по службеној дужности, на основу члана 103. Закона о општем управном поступку („Службени гласник РС”, бр. 18/16 и 95/18 – аутентичнотумачење), за кандидате прибавља:

1) уверење о држављанству;

2) извод из матичне књиге рођених;

3) уверење МУПа да кандидат није правоснажно осуђиван на безусловну казну затвора у трајању од најмање шест месеци;

4) уверење надлежног суда да се против кандидата не води кривични поступак.
Међутим, ако у Вашој пријави наведете да желите сами да доставите ова документа, тада их морате доставити у оригиналу или овереној фотокопији, у року од 5 радних дана од дана пријема позива за достављање доказа.

XI. Предност код избора кандидата

На овом конкурсу, предност на изборној листи, у случају једнаког броја бодовакандидата, имаће дете палог борца, ратни војни инвалид и борац у складу са чланом 111. Закона о правима бораца, војних инвалида, цивилних инвалида рата ичланова њихових породица („Службени гласник РС”, број 18/20), као и припадници Ромске националне мањине.

XII. Пријава на јавни конкурс врши се на прописаном обрасцу пријаве

Образац пријаве на овај конкурс доступан је на интернет презентацији органа општине Житорађа или га лица у штампаном облику могу преузети на писарници Општинске управе општине Житорађа, ул.Топлички хероји бр.53,Житорађа.
Приликом предаје пријаве на јавни конкурс, пријава добија шифру под којом подносилац пријаве учествује у даљем изборном поступку.

Подносилац пријаве ће бити обавештен о додељеној шифри у року од три данаод пријема пријаве у органу.
XIII. Рок за подношење пријава

Рок за подношење пријава је 15 дана и почиње да тече наредног дана од дана објављивања у дневном листу „Информер“, на интернет презентацији општине Житорађа www.zitoradja.org  и  на огласној табли Општинске управе Општине Житорађа.
XIV. Адреса на коју се подносе пријаве
Пријаве се подносе путем поште на адресу Општинска управа општине Житорађа,  Топлички хероји бр.53, 18 412 Житорађа или непосредно на писарници Општинске управе општине Житорађа, са назнаком „за јавни конкурс за попуњавање извршилачког радног места - Непосредни извршилац трезора“ – НЕ ОТВАРАТИ.
XV. Место, дан и време када ће се спровести изборни поступак

Изборни поступак ће бити спроведен у просторијама Општинске управе Житорађа –мала сала СО, канцеларија број 23, почев од 02.11.2026.године у 09.00 часова.

XVI. Обавеза пробног рада

Ако на овом конкурсу први пут заснива радни однос у државном органу, органу аутономне покрајине или јединице локалне самоуправе, изабрано лице има обавезу да буде на пробном раду у трајању од 6 месеци од заснивања радног односа.

Напомена: Ако задовољи на пробном раду и до истека пробног рада положи државни стручни испит, лице наставља рад на радном месту на неодређено време.

Ако не задовољи на пробном раду или до истека пробног рада не положи државни стручни испит, лицу престаје радни однос.

XVII. Лице задужено за давање обавештења о конкурсу:

Милена Јовановић  тел: 063 371 109
*Неблаговремене, недопуштене, неразумљиве или непотпуне пријаве биће одбачене.

Сви изрази, појмови, именице, придеви и глаголи у овом огласу који су употребљени у мушком граматичком роду, односе се без дискриминације и на особеженског пола

Линк ка обрасцу пријаве за ово радно место www.zitoradja.org
                                                                                                                        Начелник ОУ 

Љубиша Филиповић
